ระเบียบกระทรวงแรงงานระเบียบกระทรวงแรงงานว่าด้วยการได้มาวาระการดำรงตำแหน่ง และการพ้นจากตำแหน่งของผู้แทนองค์กรนายจ้างและผู้แทนองค์กรลูกจ้างและวาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาการทำงานของคนต่างด้าวพ.ศ. ๒๕๕๒ อาศัยอำนาจตามความในมาตรา๔๑ แห่งพระราชบัญญัติการทำงานของคนต่างด้าว พ.ศ. ๒๕๕๑รัฐมนตรีว่าการกระทรวงแรงงานโดยความเห็นชอบของคณะรัฐมนตรี จึงกำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานว่าด้วยการได้มาวาระการดำรงตำแหน่งและการพ้นจากตำแหน่งของผู้แทนองค์กรนายจ้างและผู้แทนองค์กรลูกจ้างและวาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิในคณะกรรมการพิจารณาการทำงานของคนต่างด้าวพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้สภาองค์การนายจ้าง หมายความว่าสภาองค์การนายจ้างตามกฎหมายว่าด้วยแรงงานสัมพันธ์สภาองค์การลูกจ้าง หมายความว่าสภาองค์การลูกจ้างตามกฎหมายว่าด้วยแรงงานสัมพันธ์สมาคมนายจ้าง หมายความว่าสมาคมนายจ้างตามกฎหมายว่าด้วยแรงงานสัมพันธ์สหภาพแรงงาน หมายความว่าสหภาพแรงงานตามกฎหมายว่าด้วยแรงงานสัมพันธ์คณะกรรมการ หมายความว่าคณะกรรมการพิจารณาการทำงานของคนต่างด้าวรัฐมนตรี หมายความว่า รัฐมนตรีว่าการกระทรวงแรงงานหมวด ๑กรรมการผู้แทนองค์กรนายจ้างและกรรมการผู้แทนองค์กรลูกจ้าง ส่วนที่ ๑การได้มา ข้อ ๔กรรมการผู้แทนองค์กรนายจ้างและกรรมการผู้แทนองค์กรลูกจ้างให้มาจากการเลือกตั้ง ตามหลักเกณฑ์และวิธีการที่กำหนดไว้ในระเบียบนี้ให้กรมการจัดหางานแจ้งกรมสวัสดิการและคุ้มครองแรงงานเพื่อดำเนินการเกี่ยวกับการเลือกตั้งเพื่อให้ได้มาซึ่งกรรมการผู้แทนองค์กรนายจ้างและกรรมการผู้แทนองค์กรลูกจ้างเมื่อวาระการดำรงตำแหน่งของกรรมการผู้แทนองค์กรนายจ้างและกรรมการผู้แทนองค์กรลูกจ้างเหลือเวลาไม่ถึงหนึ่งร้อยยี่สิบวันให้นำความในวรรคสองมาใช้โดยอนุโลมค่าใช้จ่ายในการดำเนินการเกี่ยวกับการเลือกตั้งให้เบิกจ่ายจากกรมการจัดหางานข้อ ๕เมื่อได้รับแจ้งตามข้อ ๔แล้วให้อธิบดีกรมสวัสดิการและคุ้มครองแรงงานประกาศกำหนดวันเลือกตั้งเวลาเริ่มต้นและสิ้นสุดการลงคะแนนเลือกตั้งและสถานที่ทำการเลือกตั้งกรรมการผู้แทนองค์กรนายจ้างและกรรมการผู้แทนองค์กรลูกจ้างโดยให้ติดประกาศดังกล่าว ณ กรมสวัสดิการและคุ้มครองแรงงานและสำนักงานสวัสดิการและคุ้มครองแรงงานจังหวัดทุกจังหวัดข้อ ๖ให้กรมสวัสดิการและคุ้มครองแรงงานแจ้งสภาองค์การนายจ้างและสภาองค์การลูกจ้างให้เสนอชื่อผู้แทนแห่งละหนึ่งคนต่ออธิบดีกรมสวัสดิการและคุ้มครองแรงงานเพื่อเข้ารับการเลือกตั้งเป็นกรรมการผู้แทนองค์กรนายจ้างหรือกรรมการผู้แทนองค์กรลูกจ้างแล้วแต่กรณีข้อ ๗ผู้แทนซึ่งได้รับการเสนอชื่อตามข้อ ๖ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่ายี่สิบห้าปีบริบูรณ์(๓)เป็นผู้มีความเลื่อมใสในการปกครองตามระบอบประชาธิปไตยอันมีพระมหากษัตริย์ทรงเป็นประมุข(๔)เป็นนายจ้างหรือลูกจ้างของสถานประกอบกิจการ(๕)เป็นกรรมการของสภาองค์การนายจ้างหรือกรรมการของสภาองค์การลูกจ้างที่เสนอชื่อ(๖)ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ(๗)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดอันได้กระทำโดยประมาท หรือความผิดลหุโทษให้ผู้แทนซึ่งได้รับการเสนอชื่อรับรองการมีคุณสมบัติและไม่มีลักษณะต้องห้ามตามวรรคหนึ่งโดยแสดงหลักฐานด้วยตนเองต่อกรมสวัสดิการและคุ้มครองแรงงานข้อ ๘ให้กรมสวัสดิการและคุ้มครองแรงงานแจ้งสมาคมนายจ้างและสหภาพแรงงานให้เสนอชื่อผู้แทนแห่งละหนึ่งคนเพื่อทำหน้าที่เป็นผู้ลงคะแนนเลือกตั้งผู้แทนองค์กรนายจ้างหรือผู้แทนองค์กรลูกจ้างแล้วแต่กรณีผู้แทนตามวรรคหนึ่งต้องเป็นกรรมการของสมาคมนายจ้างหรือสหภาพแรงงานนั้นข้อ ๙การเสนอชื่อผู้แทนตามข้อ ๖ และข้อ ๘ให้เป็นไปตามแบบและภายในระยะเวลาที่อธิบดีกรมสวัสดิการและคุ้มครองแรงงานกำหนดข้อ ๑๐เมื่อกรมสวัสดิการและคุ้มครองแรงงานตรวจสอบคุณสมบัติและลักษณะต้องห้ามของผู้แทนที่ได้รับการเสนอชื่อตามข้อ๖ หรือข้อ ๘ แล้ว หากเห็นว่าผู้ใดขาดคุณสมบัติ หรือมีลักษณะต้องห้ามตามข้อ ๗หรือข้อ ๘ แล้วแต่กรณี ให้แจ้งผลการพิจารณาให้ผู้ที่เสนอชื่อและผู้นั้นทราบผู้แทนที่ได้รับการเสนอชื่อและกรมสวัสดิการและคุ้มครองแรงงานพิจารณาว่าขาดคุณสมบัติหรือมีลักษณะต้องห้ามตามวรรคหนึ่ง หากไม่พอใจผลการพิจารณา มีสิทธิอุทธรณ์เป็นหนังสือต่อปลัดกระทรวงแรงงานภายในห้าวันทำการนับแต่วันที่ได้รับแจ้งในการนี้ปลัดกระทรวงแรงงานต้องวินิจฉัยอุทธรณ์ให้แล้วเสร็จภายในสิบห้าวันและให้คำวินิจฉัยอุทธรณ์เป็นที่สุดให้อธิบดีกรมสวัสดิการและคุ้มครองแรงงานประกาศรายชื่อผู้ซึ่งได้รับการเสนอชื่อตามข้อ๖ และข้อ ๘ ซึ่งผ่านการตรวจสอบถูกต้องแล้วหรือเมื่อพ้นกำหนดเวลาอุทธรณ์ตามวรรคสองในกรณีที่มีผู้ขาดคุณสมบัติหรือมีลักษณะต้องห้ามหรือเมื่อการวินิจฉัยอุทธรณ์แล้วในกรณีที่มีการอุทธรณ์ตามวรรคสอง โดยต้องติดประกาศณ กรมสวัสดิการและคุ้มครองแรงงานและสำนักงานสวัสดิการและคุ้มครองแรงงานจังหวัดทุกจังหวัดก่อนวันเลือกตั้งไม่น้อยกว่าห้าวันข้อ ๑๑ให้อธิบดีกรมสวัสดิการและคุ้มครองแรงงานรับผิดชอบการดำเนินการดังต่อไปนี้(๑)จัดทำบัญชีรายชื่อหมายเลขประจำตัวของผู้แทนซึ่งได้รับการเสนอชื่อเพื่อรับเลือกตั้งและบัญชีรายชื่อผู้ลงคะแนนเลือกตั้งเมื่อได้ดำเนินการตามข้อ ๑๐ เสร็จสิ้นแล้ว(๒)ปิดประกาศบัญชีรายชื่อหมายเลขประจำตัวของผู้แทนซึ่งได้รับการเสนอชื่อและบัญชีรายชื่อผู้ลงคะแนนเลือกตั้งณ สถานที่ลงคะแนนในวันที่มีการเลือกตั้ง(๓)กำหนดแบบบัตรเลือกตั้ง(๔)จัดหาอุปกรณ์สำหรับใช้ลงคะแนนเลือกตั้ง ดังต่อไปนี้(ก)บัตรเลือกตั้ง(ข)หีบบัตรเลือกตั้ง(ค)เครื่องเขียน(ง)กระดานดำ กระดาษ หรืออุปกรณ์อย่างอื่นที่คล้ายคลึงกัน เพื่อใช้ในการนับคะแนนข้อ ๑๒ให้อธิบดีกรมสวัสดิการและคุ้มครองแรงงานแต่งตั้งคณะกรรมการตรวจคะแนนอย่างน้อยสี่คน ประกอบด้วย ประธานกรรมการ กรรมการตรวจคะแนนคนหนึ่งจากข้าราชการกรมสวัสดิการและคุ้มครองแรงงานและกรรมการตรวจคะแนนคนอื่นจากผู้ลงคะแนนเลือกตั้งข้อ ๑๓คณะกรรมการตรวจคะแนนมีอำนาจหน้าที่ ดังต่อไปนี้(๑)จัดระเบียบและควบคุมดูแลให้การเลือกตั้งเป็นไปด้วยความเรียบร้อย(๒)อำนวยความสะดวกแก่ผู้ลงคะแนนเลือกตั้งรวมทั้งมิให้ผู้ใดเข้าไปในสถานที่ทำการเลือกตั้งเว้นแต่ผู้มีหน้าที่เกี่ยวกับการเลือกตั้งหรือผู้ที่จะเข้าไปใช้สิทธิลงคะแนนเลือกตั้ง ในระหว่างเวลาเปิดการลงคะแนนเลือกตั้ง(๓)ตรวจสอบหลักฐานการแสดงตนของผู้ลงคะแนนเลือกตั้ง บันทึกชื่อและหมายเหตุลงในบัญชีรายชื่อผู้ลงคะแนนเลือกตั้ง(๔)ส่งบัตรเลือกตั้งให้กับผู้ลงคะแนนเลือกตั้งเพื่อใช้สิทธิลงคะแนนเลือกตั้ง(๕)ตรวจบัตรลงคะแนน นับบัตรลงคะแนน และรวมคะแนนเลือกตั้ง(๖)ดำเนินการอื่นตามที่กำหนดไว้ในระเบียบนี้ข้อ ๑๔ให้อธิบดีกรมสวัสดิการและคุ้มครองแรงงานแต่งตั้งเจ้าหน้าที่คะแนนจากข้าราชการกรมสวัสดิการและคุ้มครองแรงงานหรือกรมการจัดหางานเจ้าหน้าที่คะแนนมีหน้าที่ช่วยเหลือกรรมการตรวจคะแนนตามที่ได้รับมอบหมายการปฏิบัติหน้าที่ให้อยู่ในความรับผิดชอบของคณะกรรมการตรวจคะแนนข้อ ๑๕การลงมติวินิจฉัยของคณะกรรมการตรวจคะแนนให้ถือเสียงข้างมากกรรมการตรวจคะแนนคนหนึ่งให้มีเสียงหนึ่งในการออกเสียงลงมติ ถ้ามีคะแนนเสียงเท่ากันให้ประธานออกเสียงเพิ่มขึ้นได้อีกเสียงหนึ่งเป็นเสียงชี้ขาดข้อ ๑๖เมื่อถึงเวลาเริ่มต้นการลงคะแนนเลือกตั้ง ให้ประธานกรรมการตรวจคะแนนเปิดหีบบัตรเลือกตั้งในที่เปิดเผยแสดงให้ผู้ลงคะแนนเลือกตั้งซึ่งอยู่ณ สถานที่ทำการเลือกตั้งนั้นเห็นว่าหีบบัตรเลือกตั้งเป็นหีบเปล่าแล้วให้ทำการบันทึกการดำเนินการดังกล่าวโดยให้ผู้ลงคะแนนเลือกตั้งไม่น้อยกว่าสองคนซึ่งอยู่ ณ สถานที่ทำการเลือกตั้งในขณะนั้นลงลายมือชื่อในบันทึกด้วยเว้นแต่ไม่มีผู้ลงคะแนนเลือกตั้ง ณ สถานที่นั้นข้อ ๑๗ในการลงคะแนนเลือกตั้งให้ผู้ลงคะแนนเลือกตั้งไปแสดงตนต่อกรรมการตรวจคะแนนโดยแสดงบัตรประจำตัวประชาชนบัตรประจำตัวประชาชนที่หมดอายุ หรือบัตรหรือหลักฐานอื่นใดของทางราชการหรือหน่วยงานของรัฐที่มีรูปถ่ายสามารถแสดงตนได้และมีหมายเลขประจำตัวประชาชนของผู้ถือบัตรให้กรรมการตรวจคะแนนตรวจสอบรายชื่อในบัญชีรายชื่อผู้ลงคะแนนเลือกตั้งและจดหมายเลขของบัตรและชื่อหน่วยงานของรัฐที่ออกบัตรแล้วให้ผู้ลงคะแนนเลือกตั้งลงลายมือชื่อหรือพิมพ์ลายนิ้วมือในบัญชีรายชื่อผู้มีสิทธิลงคะแนนเลือกตั้งแล้วให้กรรมการตรวจคะแนนจ่ายบัตรเลือกตั้งให้แก่ผู้นั้น เพื่อไปลงคะแนนเลือกตั้งการจ่ายบัตรเลือกตั้งให้จ่ายตามลำดับบัตรเลือกตั้งผู้ลงคะแนนเลือกตั้งต้องมาใช้สิทธิเลือกตั้งด้วยตนเองจะมอบให้ผู้อื่นมาใช้สิทธิแทนไม่ได้ในกรณีที่สงสัยว่าผู้ลงคะแนนเลือกตั้งที่มาแสดงตนนั้นไม่ใช่ผู้ที่มีชื่อในบัญชีรายชื่อผู้ลงคะแนนเลือกตั้งให้คณะกรรมการตรวจคะแนนเป็นผู้วินิจฉัยว่าผู้นั้น มีสิทธิลงคะแนนเลือกตั้งหรือไม่คำชี้ขาดของคณะกรรมการตรวจคะแนนให้เป็นที่สุด โดยคณะกรรมการตรวจคะแนนต้องบันทึกคำวินิจฉัยและลงลายมือชื่อไว้ด้วยข้อ ๑๘การลงคะแนนเลือกตั้งให้ทำเครื่องหมายกากบาทลงในช่องทำเครื่องหมายของหมายเลขผู้แทนซึ่งได้รับการเสนอชื่อและในกรณีที่ผู้ลงคะแนนเลือกตั้งไม่ประสงค์จะลงคะแนนเลือกตั้งให้ผู้ลงคะแนนเลือกตั้งทำเครื่องหมายกากบาทในช่อง ทำเครื่องหมาย ไม่ลงคะแนนในบัตรเลือกตั้งข้อ ๑๙ผู้ลงคะแนนเลือกตั้งคนหนึ่งจะลงคะแนนเลือกตั้งกรรมการผู้แทนฝ่ายตนได้ไม่เกินสามคนข้อ ๒๐เมื่อผู้ลงคะแนนเลือกตั้งทำเครื่องหมายกากบาทลงในบัตรเลือกตั้งแล้วให้พับบัตรเลือกตั้ง แล้วให้นำบัตรเลือกตั้งนั้นใส่ลงหีบบัตรเลือกตั้งด้วยตนเองต่อหน้ากรรมการตรวจคะแนนข้อ ๒๑เมื่อปิดการลงคะแนนเลือกตั้งแล้วให้คณะกรรมการตรวจคะแนนนับคะแนนเลือกตั้งโดยเปิดเผยจนแล้วเสร็จข้อ ๒๒บัตรเลือกตั้งต่อไปนี้ให้ถือว่าเป็นบัตรเสีย(๑)บัตรปลอม(๒)บัตรที่มิได้ทำเครื่องหมายลงคะแนนเลือกตั้ง(๓)บัตรที่มีเครื่องหมายหรือข้อความอื่นใดนอกจากเครื่องหมายกากบาท(๔)บัตรที่ไม่อาจทราบได้ว่าลงคะแนนเลือกตั้งให้กับผู้แทนซึ่งได้รับการเสนอชื่อคนใด(๕)บัตรที่ทำเครื่องหมายเกินกว่าจำนวนที่กำหนด(๖)บัตรที่ได้ทำเครื่องหมายลงคะแนนเลือกตั้งให้แก่ผู้แทนซึ่งได้รับการเสนอชื่อแล้วทำเครื่องหมายในช่องไม่ลงคะแนน เลือกตั้งด้วยบัตรดังกล่าวให้กรรมการตรวจคะแนนสลักหลังว่าเสียและต้องมีกรรมการตรวจคะแนนสามคนลงลายมือชื่อกำกับไว้ในการนับคะแนนหากปรากฏว่ามีบัตรเสียหรือบัตรที่ทำเครื่องหมายกากบาทในช่อง ไม่ลงคะแนน ให้แยกบัตรดังกล่าวออกไว้เป็นส่วนหนึ่ง และห้ามมิให้นับบัตรนั้นเป็นคะแนนเลือกตั้งไม่ว่ากรณีใดข้อ ๒๓เมื่อนับคะแนนเลือกตั้งเสร็จสิ้นแล้วให้คณะกรรมการตรวจคะแนนประกาศผลการเลือกตั้ง และจัดทำบัญชีรายชื่อแยกเป็นผู้แทนองค์กรนายจ้างและผู้แทนองค์กรลูกจ้างโดยเรียงตามลำดับผู้ได้คะแนนมากที่สุดจนถึงผู้ได้คะแนนน้อยที่สุดของแต่ละองค์กรในกรณีที่มีผู้ได้คะแนนเลือกตั้งเท่ากันในลำดับใดให้ประธานกรรมการตรวจคะแนนจับฉลากเพื่อเรียงลำดับข้อ ๒๔เมื่อคณะกรรมการตรวจคะแนนประกาศผลการเลือกตั้งแล้วถ้าสภาองค์การนายจ้างสภาองค์การลูกจ้าง สมาคมนายจ้างหรือสหภาพแรงงานที่ได้เสนอชื่อตามข้อ ๖ หรือข้อ ๘เห็นว่าการที่บุคคลใดได้รับการเลือกตั้งเป็นไปโดยมิชอบให้มีสิทธิยื่นคำร้องคัดค้านต่ออธิบดีกรมสวัสดิการและคุ้มครองแรงงานภายในกำหนดเจ็ดวันนับแต่วันประกาศผลการเลือกตั้งภายในสิบห้าวันนับตั้งแต่ได้รับคำร้องคัดค้านให้อธิบดีกรมสวัสดิการและคุ้มครองแรงงานดำเนินการสรุปข้อเท็จจริงเสนอปลัดกระทรวงแรงงานเพื่อวินิจฉัยสั่งการตามที่เห็นสมควรโดยไม่ชักช้าคำวินิจฉัยสั่งการของปลัดกระทรวงแรงงานให้เป็นที่สุดให้อธิบดีกรมสวัสดิการและคุ้มครองแรงงานดำเนินการตามคำวินิจฉัยสั่งการของปลัดกระทรวงแรงงานโดยเร็วข้อ ๒๕ให้คณะกรรมการตรวจคะแนนเก็บบัตรเลือกตั้งที่ได้นับแล้วใส่ซองปิดผนึกและลงลายมือชื่อกรรมการตรวจคะแนนอย่างน้อยสามคนกำกับไว้บนซองโดยแยกบัตรเลือกตั้งที่นับแล้วบัตรที่มีการทำเครื่องหมายลงในช่อง ไม่ลงคะแนนและบัตรเสียไว้แต่ละประเภทแล้วส่งมอบให้กรมการจัดหางานพร้อมกับบัญชีรายชื่อตามข้อ๒๓ให้กรมการจัดหางานเก็บรักษาเอกสารตามวรรคหนึ่งไว้ไม่น้อยกว่าหกเดือนนับแต่วันที่คณะกรรมการตรวจคะแนนประกาศผลการตรวจนับคะแนนข้อ ๒๖ให้กรมการจัดหางานนำรายชื่อผู้ซึ่งได้รับการเลือกตั้งที่มีคะแนนเสียงมากที่สุดตามลำดับตามบัญชีรายชื่อผู้แทนองค์กรนายจ้างและผู้แทนองค์กรลูกจ้างฝ่ายละไม่เกินจำนวนสามคนเสนอรัฐมนตรีเพื่อประกาศให้บุคคลดังกล่าวเป็นกรรมการผู้แทนองค์กรนายจ้างและกรรมการผู้แทนองค์กรลูกจ้างในคณะกรรมการต่อไปส่วนที่ ๒วาระการดำรงตำแหน่งและการพ้นจากตำแหน่ง ข้อ ๒๗กรรมการผู้แทนองค์กรนายจ้างและกรรมการผู้แทนองค์กรลูกจ้างมีวาระการดำรงตำแหน่งสามปีนับแต่วันที่รัฐมนตรีประกาศตามข้อ๒๖กรรมการซึ่งพ้นจากตำแหน่งตามวาระอาจได้รับการเลือกตั้งอีกได้แต่จะดำรงตำแหน่งติดต่อกันเกินสองวาระไม่ได้ในกรณีที่กรรมการพ้นจากตำแหน่งตามวาระหากยังมิได้มีการเลือกตั้งกรรมการขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับเลือกตั้งใหม่จะเข้ารับหน้าที่ข้อ ๒๘นอกจากการพ้นจากตำแหน่งตามวาระให้กรรมการผู้แทนองค์กรนายจ้างและกรรมการผู้แทนองค์กรลูกจ้างพ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติหรือมีลักษณะต้องห้ามตามข้อ ๗ข้อ ๒๙ในกรณีที่กรรมการผู้แทนองค์กรนายจ้าง หรือกรรมการผู้แทนองค์กรลูกจ้างพ้นจากตำแหน่งก่อนครบวาระให้กรมการจัดหางานเสนอรายชื่อผู้ที่ได้รับการเลือกตั้งเป็นผู้แทนองค์กรนายจ้างหรือผู้แทนองค์กรลูกจ้างแล้วแต่กรณี ที่มีคะแนนมากในลำดับถัดไปตามบัญชีรายชื่อตามข้อ ๒๓ ต่อรัฐมนตรีเพื่อประกาศให้เป็นกรรมการแทนตำแหน่งกรรมการที่ว่าง โดยให้มีวาระเท่ากับวาระที่เหลืออยู่ของกรรมการที่ตนแทนในกรณีที่วาระของกรรมการซึ่งพ้นจากตำแหน่งเหลืออยู่ไม่ถึงหนึ่งร้อยแปดสิบวันจะไม่ประกาศให้มีกรรมการแทนตำแหน่งที่ว่างนั้นก็ได้หมวด ๒กรรมการผู้ทรงคุณวุฒิ ข้อ ๓๐กรรมการผู้ทรงคุณวุฒิมีวาระอยู่ในตำแหน่งคราวละสามปีและอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระและมีการแต่งตั้งกรรมการผู้ทรงคุณวุฒิแทนให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการผู้ทรงคุณวุฒิที่ตนแทนในกรณีที่วาระของกรรมการผู้ทรงคุณวุฒิที่พ้นตำแหน่งก่อนครบวาระเหลืออยู่ไม่ถึงหนึ่งร้อยแปดสิบวันจะไม่แต่งตั้งกรรมการผู้ทรงคุณวุฒิแทนตำแหน่งที่ว่างนั้นก็ได้ในกรณีที่กรรมการผู้ทรงคุณวุฒิพ้นจากตำแหน่งตามวาระหากยังมิได้มีการแต่งตั้งกรรมการผู้ทรงคุณวุฒิขึ้นใหม่ให้กรรมการผู้ทรงคุณวุฒิซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการผู้ทรงคุณวุฒิซึ่งได้รับแต่งตั้งใหม่จะเข้ารับหน้าที่ข้อ ๓๑นอกจากการพ้นจากตำแหน่งตามวาระ ให้กรรมการผู้ทรงคุณวุฒิพ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือคนเสมือนไร้ความสามารถ(๕)รัฐมนตรีให้พ้นจากตำแหน่งโดยความเห็นชอบของคณะรัฐมนตรี(๖)ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดอันได้กระทำโดยประมาทหรือความผิดลหุโทษให้ไว้ ณ วันที่ ๓๐มิถุนายน พ.ศ. ๒๕๕๒ไพฑูรย์ แก้วทองรัฐมนตรีว่าการกระทรวงแรงงานปริยานุช/ผู้จัดทำ๑๐ สิงหาคม ๒๕๕๒ภัทรวีร์/ปรับปรุง๖ ธันวาคม ๒๕๖๐[๑] ราชกิจจานุเบกษาเล่ม ๑๒๖/ตอนพิเศษ ๑๐๕ ง/หน้า ๓/๒๗ กรกฎาคม ๒๕๕๒